Kalvskinnet skole

Kalvskinnet skole er en tidligere barneskole i bydelen Kalvskinnet i Trondheim. Skolen stor ferdig i 1887 etter tegninger av arkitekt Ole Falk Ebbell. Etter flere runder med diskusjoner rundt skolestrukturene i bydelen ble skolen endelig lagt ned i 2010.

Opphør
Kalvskinnet skole ble foreslått nedlagt i 2008 som del av en større omstrukturering av skolesektoren i Trondheim. Kalvskinnet hadde da 91 elever og rundt 20 ansatte. Forslaget ble nedstemt men skolen fikk felles ledelse med Ila skole. Kalvskinnet ble redusert til en småskole med 1. til 4. trinn og lagt ned fra 2010. 

Skolebygget har siden blitt renovert og huser Ila skoles SFO og Trondheim kommunale kulturskole har lokaler for sine øvinger innen musikk, sang, teater og sirkus.

Kjente elever
Cissi Klein (1929–1943), holocaustoffer
Astri Mæhre Førde (f. 1933), norgesmester i hurtigløp på skøyter og i friidrett

Kilder 
Sæba Bajoghli, Kalvskinnet og Berg er reddet, adressa.no, 12.01.2009.
Hermann Hansen, Hilde I. Skjesol, Elevene rømmer fra Kalvskinnet, adressa.no, 27.04.2010.
Mari K. By Rise, Hilde I. Skjesol, Kalvskinnet og Berg kan få leve, adressa.no, 12.01.2009.
Hilde I. Skjesol, Vil fjerne de små skolene , adressa.no, 07.10.2008.
Elisabeth Aas, Morten Karlsen, Mot nedleggelse for Kalvskinnet, nrk.no, 27.04.2010.
Ikke skole på Kalvskinnet neste skoleår. trondheim.kommune.no, 16.02.2011.

Eksterne lenker
 
Kalvskinnet skole i Trondheim ved kildenett.no

Skoler i Trondheim
Barneskoler i Trøndelag
Byggverk fullført i 1887
Utdanningsinstitusjoner etablert i 1887
Utdanningsinstitusjoner nedlagt i 2010
Kalvskinnet
Ole Falck Ebbell